CELEX: 32007R1440
Language: lv
Date: 2007-12-05 00:00:00
Title: Komisijas Regula (EK) Nr. 1440/2007 ( 2007. gada 5. decembris ) par atsevišķu preču klasifikāciju kombinētajā nomenklatūrā

7.12.2007   
            
            
               LV
            
            
               Eiropas Savienības Oficiālais Vēstnesis
            
            
               L 322/10
            
         
      KOMISIJAS REGULA (EK) Nr. 1440/2007
   (2007. gada 5. decembris)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodiem, kas norādīti 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka persona, kuras rīcībā ir saistošā izziņa par tarifu, ko attiecībā uz preču klasifikāciju kombinētajā nomenklatūrā ir izdevušas dalībvalstu muitas iestādes, bet kas neatbilst šās regulas noteikumiem, var turpināt to izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodiem, kas norādīti tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 5. decembrī
      
         
            Komisijas vārdā —
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Regulu (EK) Nr. 580/2007 (OV L 138, 30.5.2007., 1. lpp.).
   
      (2)  OV L 302, 19.10.1992., 1. lpp. Regulā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Neliela aploksne (aptuvenie izmēri 40 × 50 mm), pašlīpoša, kas sastāv no divām sakausētām plastmasas un alumīnija loksnēm, satur smaržu paraugu želejas veidā. Uz tās uzdrukāts smaržu nosaukums.
                              Loksni iespējams atplēst, tādējādi piekļūstot smaržu paraugam, kas ir pietiekamā daudzumā, lai būtu aromāts, kad ierīvē plaukstu locītavas.
                              Izstrādājumu nav paredzēts pārdot mazumtirdzniecībā. To paredzēts piestiprināt bukletiem, brošūrām, atklātnēm vai žurnālu reklāmas lapās, kur drukāti konkrētās smaržas reklamējošie attēli un teksts
                           
                        
               
                  3303 00 10
               
               
                  Klasifikācija ir noteikta, pamatojoties uz KN interpretācijas vispārīgajiem noteikumiem Nr. 1 un Nr. 6, VI sadaļas 2. piezīmi, kā arī KN kodu 3303 00 un 3303 00 10 aprakstiem.
                  Produkts būtu jāklasificē kā smaržas apakšpozīcijā 3303 00 10, jo smaržas tiek piedāvātas pietiekamā daudzumā, lai dotu aromātu cilvēka ķermenim.
               
            
                  
                              2.
                           
                           
                              Apdrukāta A4 formāta reklāmlapa, daļēji vai pilnīgi salocīta. Locījuma iekšpusē lapa klāta ar smaržu paraugu mikrokapsulu, pastas vai pūdera veidā. Locījums ir aizkausēts.
                              Locījumu iespējams atplēst, tādējādi piekļūstot smaržu paraugam, kas ir nepietiekamā daudzumā, lai būtu aromāts, kad ierīvē plaukstu locītavas.
                              Izstrādājumu nav paredzēts pārdot mazumtirdzniecībā. To paredzēts ievietot žurnālos vai līdzīgos izdevumos, kur drukāti konkrētās smaržas reklamējoši attēli un teksts.
                           
                        
               
                  4911 10 90
               
               
                  Klasifikācija ir noteikta, pamatojoties uz KN interpretācijas vispārīgajiem noteikumiem Nr. 1, Nr. 3 b) un Nr. 6, kā arī KN kodu 4911, 4911 10 un 4911 10 90 aprakstiem.
                  Produktu nevar klasificēt apakšpozīcijā 3303 00 10 tāpēc, ka smaržas ir nepietiekamā daudzumā, lai dotu aromātu cilvēka ķermenim.
                  Tā kā produkta būtiskākā iezīme ir drukāta reklāma, tas ir jāklasificē apakšpozīcijā 4911 10 90 kā drukāts reklāmas materiāls (Harmonizētās sistēmas skaidrojumu 49. nodaļas vispārīgo skaidrojumu pirmais paragrāfs).